PATVIRTINTA

Vilniaus lopšelio-darželio „Pabiručiai“

direktoriaus 2021 m. gruodžio 27 d.

įsakymu Nr. V-39

**VILNIAUS LOPŠELIO-DARŽELIO „Pabiručiai“ VAIKO**

**LANKYMO/NELANKYMO INFORMAVIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Vaiko lankymo/nelankymo tvarkos aprašas (toliau-Aprašas) nustato ugdymo dienų praleidimo priežastis dėl ligos, pateisinamų ugdymo dienų skaičių, pateisinimą patvirtinančius dokumentus ir jų pateikimo tvarką, ugdymo dienų lankomumo kontrolės būdus ir kontrolę vykdančius asmenis.
2. Aprašas parengtas Lietuvos Respublikos sveikatos apsaugos ministro 2018-10-31 įsakymu Nr. V-1183 ir Vilniaus miesto savivaldybės tarybos 2019-12-04 sprendimu Nr.1-305 „Mokesčio už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašu“ (suvestinė redakcija nuo 2021-12-18).

**II SKYRIUS**

**DARŽELIO NELANKYMO DĖL LIGOS PATEISINIMO**

**SĄLYGOS IR TVARKA**

1. Mokestis už vaiko maitinimą nemokamas, jeigu vaikas nelanko įstaigos dėl:
   1. ligos, apie ligą informavus pirmą nelankymo dieną ugdymo įstaigą įstaigos nustatyta tvarka ir pateisinus dėl ligos nelankytas dienas per 3 darbo dienas nuo pirmos atvykimo po ligos dienos. Jeigu vaikas serga daugiau nei 10 darbo dienų, įstaigos vaiko gerovės komisija, įvertinusi aplinkybes ir poreikį, turi teisę paprašyti iš tėvų pateikti papildomą informaciją apie nelankymo priežastis;
   2. kitų priežasčių, informavus pirmą nelankymo dieną įstaigą įstaigos nustatyta tvarka ir tėvams (globėjams) per 3 darbo dienas nuo pirmos atvykimo po nelankymo dienos pateikus prašymą įstaigos nustatyta tvarka.
2. Informaciją apie vaikus, nelankiusius įstaigos daugiau nei 30 darbo dienų per paskutinius 90 kalendorinių dienų be pateisinamos priežasties, įstaigos Vaiko gerovės komisija, įvertinusi aplinkybes, turi teisę pateikti Valstybės vaiko teisių apsaugos ir įvaikinimo tarnybai, prieš 10 darbo dienų apie tai raštu įspėjus tėvus (globėjus).
3. Nesant pateisinamo dokumento-prašymo, praleistos dienos dėl ligos laikomos nepateisintomis.

**III. SKYRIUS**

**UGDYMO DIENŲ LANKOMUMO KONTROLĖ**

1. Grupių pedagogai atsakingi už savalaikį tėvų (globėjų) informavimą, priminimą, tikslų lankomumo žiniaraščių pateikimą atsakingam sameniui (sekretorei) pasibaigus einamajam mėnesiui.
2. Tėvai (globėjai) atsako už pateikiamų dokumentų ir informacijos teisingumą.
3. Įmokos ir skolos už vaiko maitinimą ir ugdymo reikmių tenkinimą apskaitomos ir privalomai įstaigos vadovo išieškomos Lietuvos Respublikos teisės aktų nustatyta tvarka.

**IV. SKYRIUS**

**BAIGIAMOSIOS NUOSTATOS**

1. Aprašas suderintas su lopšelio-darželio „Pabiručiai“ įstaigos taryba (2021-12-27 posėdis Nr.5).
2. Aprašas gali būti koreguojamas ir tikslinamas, atsižvelgiant į Darželio bendruomenės pastabas.
3. Aprašas skelbiamas darželio interneto svetainėje [www.pabiruciai.vilnius.lm.lt](http://www.pabiruciai.vilnius.lm.lt)
4. Šis aprašas įsigalioja nuo 2021 m. gruodžio 27 d.